Priročnik za uporabo WALKMAN
Tiskaj
Na vrh > Nastavitve > Glasbene nastavitve > Ustvarjanje datotek LRC

## Ustvarjanje datotek LRC

Prikažete lahko besedilo, ki ga ustvarite z računalnikom.

1. Kliknite [Start] [Vsi programi] [Pripomočki] [Beležnica].

1. Vnesite besedilo v Beležnico.

1. Predvajajte avdiodatoteko, da preverite čas [minute:sekunde:stotinke sekunde] prikazovanja posamezne vrstice besedila, nato vnesite informacije o času na levo stran vrstice besedila.

- »WALKMAN« lahko na zaslonu prikaže največ 95 znakov v vrstici.

- Podatki o času morajo biti zapisani v časovnem zaporedju.

Za ločevanje sekund in stotink sekunde lahko namesto dvopičja uporabite piko.
Stotinke sekund lahko izpustite.

1. Po vnosu besedila ga shranite kot datoteko.

Izberite [Datoteka] [Shrani kot …], da odprete zaslon [Shrani kot]. Na seznamu [Shrani kot vrsto:] na dnu zaslona izberite [Vse datoteke]. Izberite [UTF-8] na seznamu [Kodiranje:]. V besedilno polje [Ime datoteke:] vnesite ime datoteke. Ime datoteke mora biti enako imenu avdiodatoteke in imeti pripono ».lrc«. Kliknite [Shrani], da shranite datoteko LRC.

- Datoteka LRC je lahko velika največ 512 KB.

- Če je vrstica besedila predolga, se bo prelomila v novo vrstico (največ 3 vrstice).

- Znaki, ki presegajo dolžino 3 vrstic, ne bodo prikazani.

- Znaki CR, CRLF in LF so pravilno prepoznani.

- Vrstice besedila, ki vsebujejo samo prazno vrstico, ne bodo upoštevane.

1. Priključite »WALKMAN« v računalnik z USB kablom (priloženo), tako da bo oznaka obrnjena navzgor.

1. V mapi [MUSIC] naprave »WALKMAN« ustvarite novo mapo, nato povlecite in spustite avdiodatoteko in datoteko LRC v novo mapo, da jih prenesete.

#### Obvestilo o avtorskih pravicah

Če ustvarite datoteke LRC z avtorsko zaščitenimi gradivi, ki so last drugih, bodo ustvarjene datoteke LRC omejene samo na zasebno uporabo. Drugačna uporaba datotek LRC zahteva dovoljenje lastnika avtorskih pravic.
Sorodne teme
Iskanje skladb
Prikaz besedila skladb [Display Lyrics]
Pojdi na vrh strani