Priročnik za uporabo WALKMAN
Tiskaj
Na vrh > Odpravljanje težav > Možni vzroki težav > Povezava z računalnikom

## Povezava z računalnikom

Programske opreme ni mogoče namestiti.

- V računalniku je nameščen operacijski sistem, ki ga »WALKMAN« ne podpira.

- Preverite, kateri operacijski sistem je nameščen v računalniku [Detajli].

- V sistemu Windows se izvaja druga programska oprema.

- Če se izvaja druga programska oprema, lahko moti namestitev. Predvsem ne pozabite zaustaviti varnostne programske opreme, ki lahko močno obremeni računalnik.

- Na trdem disku ni dovolj prostora.

- Preverite, ali je na trdem disku dovolj prostora za namestitev aplikacije, in izbrišite odvečne datoteke.

- Vaš račun nima skrbniških pravic ali pa se niste prijavili kot skrbnik računalnika.

- Za namestitev programske opreme se prijavite v račun s skrbniškimi pravicami ali kot skrbnik računalnika.

- Namestitveni zaslon prekriva pogovorno okno s sporočilom.

- Pritisnite in držite tipko [Alt] in nekajkrat pritisnite tipko [Tab], da se prikaže pogovorno okno s sporočilom. Nato upoštevajte sporočilo.

Vrstica napredka na namestitvenem zaslonu ne napreduje. Ali pa lučka dostopa trdega diska nekaj minut ne zasveti.

- Počakajte, da se namestitev konča, saj pravilno napreduje. Namestitev lahko pri nekaterih računalnikih traja tudi 30 minut ali več.

[Connected USB. The player cannot be operated.] ali [Connected USB (MTP). The player cannot be operated.] se ne prikaže pri priključitvi v računalnik z USB kablom (priložen) (Računalnik ne prepozna naprave »WALKMAN«).

- USB kabel ni pravilno povezan s konektorjem USB na računalniku.

- Izključite USB kabel in ga znova vključite.

- Uporabite priloženi USB kabel.

- Uporabljate USB zvezdišče.

- Povezava naprave »WALKMAN« z USB zvezdiščem morda ne bo delovala. Priključite »WALKMAN« neposredno v računalnik z USB kablom (priložen).

- Morda je okvarjen konektor USB na računalniku.

- Priključite »WALKMAN« v drug konektor USB na računalniku.

- Ko »WALKMAN« uporabljate prvič ali če je baterija skoraj prazna, se bo sporočilo o priključitvi v računalnik na napravi »WALKMAN« morda prikazalo šele po 30 sekundah. To ni napaka.

- Morda se izvaja preverjanje pristnosti programske opreme, ki lahko traja dlje časa. Počakajte.

- Namestitev programske opreme ni uspela.

- Znova namestite programsko opremo z namestitvenim programom. Uvoženi podatki ne bodo spremenjeni.

- Če »WALKMAN« pred priključitvijo v računalnik preklopite v način pripravljenosti na povezavo USB, bo povezava med napravo »WALKMAN« in računalnikom morda zanesljivejša.

- Izberite [Yes] za [USB Connection Mode] [Detajli]. »WALKMAN« preklopi v način pripravljenosti na povezavo USB in prikaže zaslon za vzpostavljanje povezave USB.

- Računalnik uporablja drugo programsko opremo od tiste, ki ste jo uporabili za prenos.

- Izključite USB kabel, počakajte nekaj minut in ga znova vključite. Če težave ne odpravite, izključite USB kabel, vnovič zaženite računalnik in nato znova vključite USB kabel.

- Če težave kljub omenjenim rešitvam ne odpravite, pritisnite gumb RESET na napravi »WALKMAN« in jo znova priključite v računalnik z USB kablom (priloženo).

Podatkov iz računalnika ni mogoče prenesti v »WALKMAN«.

- Prenos se je morda ustavil zaradi šuma, kot je statična elektrika itd. Tako se zaščitijo podatki.

- Izključite »WALKMAN« in ga znova vključite.

- Če datoteke prenašate po sistemu povleci in spusti v računalnik, v katerem ni nameščenega programa Windows Media Player 11 ali novejše različice, lahko po tem sistemu prenesete le omejeno število datotek (AAC, videodatoteke itd.).

- Namestite Windows Media Player 11 ali novejšo različico s spletnega mesta Windows Media Player, nato datoteke znova prenesite po sistemu povleci in spusti. Preden namestite program Windows Media Player 11 ali novejšo različico v računalnik, preverite, ali je programska oprema ali storitev združljiva s programom Windows Media Player 11. Za podrobnosti o uporabi ali podpori za Windows Media Player obiščite naslednje spletno mesto:
  http://support.microsoft.com/

- USB kabel ni pravilno povezan s konektorjem USB na računalniku.

- Izključite USB kabel in ga znova vključite.

- V vgrajenem pomnilniku ni dovolj prostora.

- Izbrišite odvečne podatke, da povečate razpoložljivi prostor.

- Za podrobnosti o največjem številu posnetih datotek in map glejte [Detajli].

- Skladb z omejenim obdobjem predvajanja ali številom predvajanj morda ne bo mogoče prenesti zaradi omejitev, ki jih določijo imetniki avtorskih pravic. Za podrobnosti o nastavitvah posamezne avdiodatoteke se obrnite na ponudnika.

- V napravi »WALKMAN« so nenavadni podatki.

- Prenesite nepoškodovane datoteke nazaj v računalnik in formatirajte vgrajeni pomnilnik z napravo »WALKMAN« [Detajli].

- Morda ne uporabljate podprte programske opreme za prenos podatkov v »WALKMAN«.

- Namestite podprto programsko opremo in jo uporabite za prenos podatkov.

- Podatki so morda poškodovani.

- Izbrišite podatke, ki jih ni možno prenesti iz računalnika, in jih znova uvozite v računalnik. Med uvozom podatkov v računalnik ali prenosom v »WALKMAN« zaprite vse ostale aplikacije, da preprečite okvaro podatkov.

- Morda poskušate prenesti datoteko, ki je v formatu, ki ga ni možno predvajati.

- Za podrobnosti o podprtih formatih datotek glejte [Detajli]. Datoteke morda ne morete prenesti zaradi tehničnih podatkov datoteke.

- Datoteke .m4a, .mp4, .3gp ali .m4v datoteke želite prenesti v računalnik, v katerem je že nameščen program Windows Media Player 10.

- Če uporabljate operacijski sistem Windows XP ali Windows Vista, namestite Windows Media Player 11 s spletnega mesta za prenos Windows Media Player.

- Če za prenos uporabljate ustrezno programsko opremo za prenos, vendar ta ne uspe, se obrnite na izdelovalca.

Prenos traja predolgo.

- Prenašate veliko datoteko.

- Prenos velike datoteke traja dlje.

V »WALKMAN« je možno prenesti le majhno količino podatkov.

- V vgrajenem pomnilniku ni dovolj prostora.

- Izbrišite odvečne podatke, da povečate razpoložljivi prostor.

- V napravi »WALKMAN« so shranjeni podatki, ki jih »WALKMAN« ne more predvajati.

- Če so v napravi »WALKMAN« shranjeni še drugi podatki poleg skladb, videoposnetkov ali fotografij, je možno prenesti manj podatkov. Podatke, ki jih ni mogoče predvajati v napravi »WALKMAN«, prenesite nazaj v računalnik, da povečate razpoložljivi prostor.

Skladbe ni mogoče prenesti iz naprave »WALKMAN« v računalnik.

- Morda poskušate vrniti skladbo v računalnik, ki ni tisti, iz katerega ste skladbo prenesli v »WALKMAN«.

- Če prenesete skladbo iz računalnika v »WALKMAN« s programsko opremo, je morda ne bo mogoče prenesti v drug računalnik. Vrnite skladbo v računalnik, iz katerega ste jo prenesli v »WALKMAN«. Če skladbe ne morete vrniti v računalnik in želite skladbo izbrisati, jo s pomočjo programske opreme izberite in izbrišite.

- Morda ste skladbo izbrisali v tistem računalniku, iz katerega ste jo prenesli v »WALKMAN«.

- Če skladbo izbrišete v računalniku, iz katerega ste jo prenesli v »WALKMAN«, skladbe ni mogoče vrniti v računalnik.

»WALKMAN« postane med povezavo z računalnikom nestabilen.

- Uporabljate USB zvezdišče ali podaljšek USB kabla.

- Povezava naprave »WALKMAN« z USB zvezdiščem ali podaljškom kabla morda ne bo delovala. Priključite »WALKMAN« neposredno v računalnik z USB kablom (priloženo).

Map ni mogoče preimenovati ali brisati.

- Map [MUSIC], [MP_ROOT], [MPE_ROOT], [VIDEO], [DCIM], [PICTURE], [PICTURES], [PODCASTS], [RECORD] in [VOICE] ni dovoljeno brisati ali preimenovati.

Pojdi na vrh strani